
Na udelenie kreditov je študent povinný splniť:
· Aktívna účasť študenta na kontaktnej/dištančnej výučbe. 
· Dva priebežné testy počas semestra (budú pozostávať z učiva preberaného na seminároch a spolu predstavujú 25% celkového hodnotenia) + ústne preskúšanie na svalových a kostných modeloch (25% celkového hodnotenia).
· Záverečný test, ktorý predstavuje 50 % celkového hodnotenia a bude pozostávať z učiva preberaného na prednáškach. Podmienkou účasti na skúške je splnenie všetkých priebežných podmienok hodnotenia predmetu. Na pripustenie ku skúške musí študent z každého uvedeného priebežného hodnotenia (súčet oboch priebežných testov aj ústne preskúšanie) získať aspoň 51%.

Celkové hodnotenie:
A – 100 až 91%, B – 90 až 81%, C – 80 až 71%, D – 70 až 61%, E – 60 až 51%, FX – 50 a menej %.
Kredity sa neudelia študentovi, ktorý:
· počas semestra nesplnil aspoň 80 % účasť na prednáškach a seminároch, 
· zo záverečného testu nezískal 51% a viac.

Stručná osnova predmetu:
Anatomická stavba ľudského tela a zloženie tela na rôznych štrukturálnych úrovniach. Stavba, zloženie a funkcia buky. Základné typy tkanív. Anatómia a fyziológia srdcovo-cievneho, dýchacieho, tráviaceho a vylučovacieho systému. Anatomická stavba kostí a svalov chrbtice, voľnej hornej a dolnej končatiny, hrudníka a brucha.

Podrobná osnova predmetu:
Prednášky
1. Úvod do štúdia biologických a lekárskych predmetov. Anatomická stavba ľudského tela a zloženie tela na rôznych štrukturálnych úrovniach (chemická, biochemická, bunkovo-tkanivová, anatomická).
2. Stavba, zloženie a funkcia buky a jej organel. Základné typy tkanív. Vnútorné prostredie bunky a základné regulačné mechanizmy udržiavania vnútorného prostredia na úrovni bunky. 
3. Výmena látok, transport a medzibunková komunikácia (telesné tekutiny, vnútorné prostredie, pH, koncentračný gradient, aktívny a pasívny transport, difúzia a osmóza, osmotický a onkotický tlak). Teória pokojového a akčného potenciálu.
4. Anatómia a fyziológia srdcovo-cievneho systému. Srdce (vývrhové objemy, systola, diastola). Cirkulácia (veľký a malý krvný obeh, krvný tlak, pulz, prúdenie krvi vo vénach). Regulácia práce srdca. Vlastný prevodový systém srdca.
5. Fyziológia krvi. Funkcia a transportná kapacita krvi (termoregulácia, transport, obrana). Plazma, erytrocyty, leukocyty, trombocyty. Krvné skupiny. Zrážanie krvi.
6. 1. priebežný test
7. Základná anatómia a fyziológia dýchacieho systému. Pľúcna ventilácia, mechanika dýchania.
8. Prenos a výmena dýchacích plynov. Transport a výmena plynov v pľúcach a v periférnych tkanivách. Mechanizmy ovplyvňujúce väzobnú kapacitu plynov, parciálne tlaky plynov, normoxia, hypoxia.
9. Základná anatómia a fyziológia tráviaceho systému. Funkcia jednotlivých tráviacich orgánov, presun potravy
10. Trávenie a vstrebávanie živín v jednotlivých častiach tráviaceho systému. Biodostupnosť živín.
11. Metabolizmus, základné zdroje energie pre svalovú prácu. Mechanizmy obnovy energetických látok. Štepenie, syntéza a resyntéza ATP a CP. ATP a jeho funkcia v organizme. Energetické kontinuum.
12. Základná anatómia a fyziológia vylučovacieho systému. Oblička, Nefrón. Tvorba primárneho a sekundárneho moču.
13. 2. priebežný test

Semináre a cvičenia
1. Orientácia na ľudskom tele (základné roviny, osi a smery). Základná odborná (latinská) terminológia
2. Všeobecná osteológia a myológia. Delenie kostí, základná štruktúra kostí, ich rast, vlastnosti a funkcie. Spojenia kostí a typy kostných spojení. Všeobecná stavba kĺbu a kĺbových spojení. 
3. Chrbtica, jej stavba, funkcia a spojenia na chrbtici. Zloženie a delenie stavcov. Medzistavcová platnička. Fyziologické zakrivenie chrbtice. Delenie svalov, ich základná štruktúra a funkcia.
4. Vonkajšie prejavy srdcovej činnosti. Podstata, faktory, metódy merania tlaku krvi a srdcovej frekvencie.  Funkčné skúšky. Variabilita srdcovej frekvencie.
5. Základy mikroskopovania. Pozorovanie buniek a tkanív prostredníctvom natívnych a trvalých preparátov (krvné elementy, baktérie, kostné bunky a pod.)
6. Kosti a svaly voľnej hornej končatiny a pletenca hornej končatiny z anatomického a fyziologického hľadiska.
7. Kosti a svaly voľnej dolnej končatiny a pletenca dolnej končatiny z anatomického a fyziologického hľadiska.
8. Statická a dynamická spirometria, vyšetrenie a praktické ukážky vitálnej kapacity pľúc, dychové objemy a prietoky.
9. Základná anatomická stavba hrudníka. Orgány hrudníka. Anatómia kostí hrudníka a ich spojenia. Svaly hrudníka. Dýchacie cesty.
10. Základná anatomická stavba svalov brucha a panvového dna.
11. Opakovanie kostí a svalov končatín a trupu.
12. Rozbor moču, osmolalita, špecifická váha moču, vplyv telesného zaťaženia a dehydratácie na činnosť vylučovacieho systému.
Ústne preskúšanie na svalových a kostných modeloch.

